Volodars Murzins

Volodars Murzins (; dzimis  Ņižņijtagilā) ir Krievijas starptautiskais lielmeistars šahā (2022).

 Biogrāfija 
Ņižņijtagilas šaha skolas audzēknis, bet kopš 2017. gada dzīvo Himkos. 2016. gadā izcīnījis otro vietu Krievijas jauniešu šaha čempionātā U11 vecuma grupā.Первенство России 2016 г. по шахматам среди мальчиков до 11 лет
Vairākkārt pārstāvējis Krieviju Eiropas un pasaules jauniešu šaha čempionātos. 2016. gadā Prāgā uzvarējis Eiropas jauniešu šaha čempionātā U10 vecuma grupā.European Youth Chess Championship B10 Prague 2016 - Boys Under 10 2017. gadā ieņēmis trešo vietu Pasaules jauniešu šaha čempionātā U12 vecuma grupā.World Cadets Chess Championship 2017 U12 open 2016. gadā uzvarējis Eiropas jauniešu čempionātā šaha ātrspēlē U10 vecuma grupā,16th European Youth Blitz Championship 2016 - Open U10 bet 2017. gadā bijis labākais Pasaules jauniešu ātrā šaha čempionātā U12 vecuma grupā.1st World Cadets Rapid Chess Championship 2017 - Open under 12 2018. gada augustā Rīgā uzvarējis Eiropas jauniešu šaha čempionātā O12 vecuma grupā.European Youth Chess Championship O-12 - 2018

2022. gada septembrī Čeboksaros dalījis 3.-5. vietu Krievijas šaha čempionāta superfinālā.Суперфинал чемпионата России. Чебоксары. 2022 2023. gada oktobrī Sanktpēterburgā ierindojies 8. vietā Krievijas vīriešu šaha čempionāta superfinālā.Суперфинал 76-го Чемпионата России по шахматам среди мужчин 2023. gada novembrī Daglasā ierindojies 56. vietā "FIDE Grand Swiss" turnīrā.2023 FIDE Grand Swiss

2024. gada decembrī Ņujorkā uzvarējis Pasaules ātrā šaha čempionātā.FIDE Open World Rapid Championships 2024

2025. gada februārī Tunisijā izcīnījis 4. vietu Džerbas lielmeistaru turnīrā.Djerba International Chess Festival 2025 (Masters) 2025. gada septembrī Samarkandā ierindojies 46. vietā "FIDE Grand Swiss" turnīrā.FIDE Grand Swiss Tournament 2025 Open

Par panākumiem turnīros FIDE 2019. gadā viņam piešķīrusi starptautiskā meistara (IM) nosaukumu, bet 2022. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:2006. gadā dzimušie
Kategorija:Sverdlovskas apgabalā dzimušie
Kategorija:Krievijas šahisti